*Projekts*

Jelgavas novada dome

**LĒMUMS**

Jelgavā

2024.gada \_\_\_. \_\_\_\_\_\_\_\_\_\_\_\_\_\_\_ Nr.\_

**Par dalību “Latvijas Jauniešu galvaspilsēta 2025” konkursā**

Lai popularizētu darbu ar jaunatni pašvaldību vidū, Izglītības un zinātnes ministrija jau astoto reizi rīko konkursu “Latvijas Jauniešu galvaspilsēta”, kurā aicina piedalīties Jelgavas novada pašvaldību.

Izskatot Izglītības un zinātnes ministrijas 2024. gada 28. maija vēstuli Nr. 4-7e/24/1303 (Jelgavas novada pašavldībā reģistrēta 29.05.2024, Nr. JNP/3-16/24/1448) “Par aicinājumu dalībai konkursā "Latvijas Jauniešu galvaspilsēta””, konstatēts:

1. Konkursa mērķis ir noteikt vienu pašvaldību vai divu pašvaldību apvienību, kas 2025. gadā uzņemsies pildīt Latvijas Jauniešu galvaspilsētas lomu.
2. Konkurss tiek organizēts, lai:
	1. popularizētu darbu ar jaunatni un tā nozīmi jauniešu pilnvērtīgai un vispusīgai attīstībai pašvaldību vidū;
	2. stiprinātu pašvaldību sadarbību jaunatnes jomā, labo prakšu un pieredzes apmaiņu, turpinātu iedibinātās tradīcijas darbā ar jaunatni;
	3. paaugstinātu darbā ar jaunatni iesaistīto personu, pašvaldību un organizāciju, kas organizē darbu ar jaunatni, prestižu;
	4. veicinātu jauniešu līdzdalību un iesaistīšanos sabiedriskajos procesos.
3. Konkursa mērķis atbilst Jelgavas valstspilsētas un Jelgavas novada attīstības programmas 2023.-2029.gadam attīstības programmā noteiktai vidēja termiņa prioritātei HP1 (Vieda, atvērta un atbalstoša pārvaldība), rīcības virzienam RV8 (vieda un atvērta pārvaldība, drošība) un attiecīgi uzdevumam U8.3 (Nodrošināt efektīvu jaunatnes politikas ieviešanu), rīcība 8.3.3.4. (Organizēt kultūras un sporta pasākumus jauniešu auditorijai (populārās mūzikas festivāls, sarunu festivāls, balles, tautas sporta veidi, orientēšanās pasākumi u.c)).
4. Konkursa ietvaros pieejams finanšu atbalsts "Latvijas Jauniešu galvaspilsēta 2025" aktivitāšu nodrošināšanai **32000,00 EUR,** kas 100% apmērā tiks finansēts no valsts budžeta līdzekļiem.

Ņemot vērā iepriekš minēto, pamatojoties uz Pašvaldību likuma 4. panta pirmās daļas 8. punktu, Izglītības un zinātnes ministrijas aicinājumu piedalīties konkursā **“Latvijas Jauniešu galvaspilsēta 2025”**, Jelgavas novada dome **nolemj**:

1. Atbalstīt Jelgavas novada pašvaldības dalību projektā “**Latvijas Jauniešu galvaspilsēta 2025”**.
2. Kontroli par lēmuma izpildi uzdot Jelgavas novada Izglītības pārvaldei un Centrālās administrācijas Projektu nodaļai.

Domes priekšsēdētāja p.i. I.Vītola

Sagatavotājs V.Siksna 28263171